3α. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΣΩΤΕΡΙΚΩΝ Αριθ.οικ.19791 της 14 Μαρτ./3 Απρ.  1980  (ΦΕΚ Β΄348) Περί καθορισμού δι’ επιλογής της προσλήψεως τεχνικού και βοηθητικού προσωπικού υπό των Ο.Τ.Α. Έχοντες υπ’ όψει: Τας διατάξεις της παρ.2 του άρθρ.11 του Νόμ.993/79 «περί του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεως και των λοιπών νομικών προσώπων δημοσίου δικαίου», αποφασίζομεν: Η πρόσληψις τεχνικού και βοηθητικού προσωπικού δια συμβάσεως εργασίας ιδιωτικού δικαίου αορίστου ή ωρισμένου χρόνου υπό των οργανισμών τοπικής αυτοδιοικήσεως, παρ’ αυτοίς ιδρυμάτων και νομικών προσώπων δημοσίου δικαίου, ως και συνδέσμων αυτών, εις οργανικάς θέσεις ειδικώς προς τούτο προβλεπομένας υπό των οικείων διατάξεων αυτών, συμφώνως προς το άρθρ.9 του ανωτέρω Νόμ.993/1979, θα γίνεται δι’ επιλογής. (Αντί για τη σελ.222,11(β) Σελ.222,11(γ) Τεύχος 756-Σελ.51 Προσωπικό Ιδιωτικού Δικαίου 3.Β.ζ.1-3α 4. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.523 της 6/17 Ιουν. 1980 (ΦΕΚ Α΄143) Περί ορισμού των απαιτουμένων ειδικών τυπικών προσόντων προσωπικού επί συμβάσει ιδιωτικού δικαίου προς πλήρωσιν οργανικών θέσεων ΟΤΑ. Έχοντες υπ’ όψει: α)Τας διατάξεις του άρθρου 10 παρ.2 του Ν.993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεως και των λοιπών νομικών προσώπων δημοσίων δικαίου». β)Την υπ’ αριθ.491/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εσωτερικών, αποφασίζομεν: Ειδικά τυπικά προσόντα τεχνικού και βοηθητικού προσωπικού Άρθρ.1.-«1.Δια την πρόσληψιν προσωπικού, επί συμβάσει εργασίας ιδιωτικού δικαίου αορίστου ή ωρισμένου χρόνου, υπό των οργανισμών τοπικής αυτοδιοικήσεως (ΟΤΑ) των παρ’ αυτοίς ιδρυμάτων και νομικών προσώπων δημοσίου δικαίου ως και συνδέσμων αυτών, προς κάλυψιν των κατωτέρω οργανικών θέσεων τεχνικού και βοηθητικού προσωπικού, απαιτούνται τ’ ακόλουθα αντιστοίχως ειδικά τυπικά προσόντα. Α΄ Τεχνικού Προσωπικού. α)Διευθυντού Φιλαρμονικής: Διπλώματα ή Πτυχία «ενοργανώσεως πνευστών οργάνων και διευθύνσεως Μπάντας» αρμονίας ή ωδικής, αντιστίξεως, φυγής, χαλκίνου ή ξυλίνου πνευστού οργάνου, καθηγητού σχολικής μουσικής του Υπουργείου Παιδείας και πενταετής προϋπηρεσία αρχιμουσικού ή μουσικού εκτελεστού. β)Αρχιμουσικού: Διπλώματα ή Πτυχία «ενοργανώσεως πνευστών οργάνων και διευθύνσεως μπάντας», αρμονίας, ή ωδικής, αντιστίξεως και φυγής κα τριετής προϋπηρεσία ως μουσικού εκτελεστού. Εν ελλείψει υποψηφίων κεκτημένων δίπλωμα αντιστίξεως και φυγής αρκούν τα λοιπά διπλώματα ή πτυχία. γ)Διευθυντού Χορωδίας: Διπλώματα ή πτυχία ανεγνωρισμένου ωδείου και αρμονίας ή ωδικής, διευθύνσεως χορωδίας ως και γνώσεις φωνητικής μουσικής και τριετής προϋπηρεσία ως μαέστρου χορωδίας. Εν ελλείψει υποψηφίων κεκτημένων δίπλωμα ή πτυχίον διευθύνσεως χορωδίας αρκούν τα λοιπά διπλώματα ή πτυχία. Σελ.222,12(γ) Τεύχος 756-Σελ.52 δ)Κορυφαίου Μουσικού: Δίπλωμα ή Πτυχίον της ειδικότητος οργάνου ανεγνωρισμένου ωδείου ημεδαπής ή αλλοδαπής και διετής προϋπηρεσία της αυτής ειδικότητος. ε)Μουσικού: Δίπλωμα ή Πτυχίον της αντιστοίχου ειδικότητος οργάνου ανεγνωρισμένου ωδείου της ημεδαπής ή αλλοδαπής και εν ελλείψει υποψηφίων με το προσόν τούτο επαρκείς μουσικαί γνώσεις προσηκόντως αποδεικνυόμεναι. στ)Ηλεκτρολόγου: (Εγκαταστάτου – Εργοδηγού – Αρχιτεχνίτου – Τεχνίτου - Βοηθού). Άδεια αντιστοίχου κατηγορίας και ειδικότητος, συμφώνως προς τας κειμένας διατάξεις. ζ)Πρακτικού μηχανικού συντηρητού Α ή Β ή Γ τάξεως. Άδεια πρακτικού μηχανικού Α ή Β ή Γ τάξεως αντιστοίχου κατηγορίας και ειδικότητος μηχανήματος, κατά τας κειμένας διατάξεις. η)Μηχανοδηγού ή Πρακτικού μηχανικού Α ή Β ή Γ τάξεως: Άδεια κατά τας κειμένας διατάξεις δια μηχανάς εσωτερικής καύσεως. θ)Μηχανοτεχνίτου αυτοκινήτων: Πτυχίον (άδεια) επισκευαστού μηχανής αυτοκινήτου, κατά τας κειμένας, διατάξεις: ι)Ηλεκτροτεχνίτου αυτοκινήτων: Πτυχίον (άδεια) επισκευαστού ηλεκτρονικών συσκευών αυτοκινήτου, κατά τας κειμένας διατάξεις. ια)Χειριστού μηχανήματος έργου: Άδεια χειριστού αντιστοίχου κατηγορίας μηχανήματος, κατά τας κειμένας διατάξεις. ιβ)Οδηγού αυτοκινήτου: Άδεια ικανότητος οδηγού αυτοκινήτου αντιστοίχου κατηγορίας. ιγ)Οδηγού τριτρόχου: Άδεια ικανότητος οδηγού τριτρόχου. ιδ)Αρχιμαγείρου: Τα απαιτούμενα δια την θέσιν του μαγείρου πτυχία και εξαετής άσκησις του επαγγέλματος μαγείρου, προσηκόντως βεβαιουμένη. 3.Β.ζ.4 Προσωπικό Ιδιωτικού Δικαίου ιε)Μαγείρου: Πτυχίον βασικής εκπαιδεύσεως μαγειρικής τέχνης σχολής τουριστικών επαγγελμάτων και εν ελλείψει τοιούτων υποψηφίων, πτυχίον μετεκπαιδεύσεως μαγειρικής τέχνης σχολής τουριστικών επαγγελμάτων ή σχολής επαγγελματικής καταρτίσεως ενηλίκων του Υπουργείου ή του οργανισμού Απασχολήσεως Εργατικού Δυναμικού (ΟΑΕΔ) και εν περιπτώσει μη προσελεύσεως πτυχιούχων απολυτήριον δημοτικού σχολείου, επαρκείς γνώσεις μαγειρικής τέχνης προσηκόντως βεβαιούμεναι. ιστ)Αρχιδενδροανθοκηπουρού-Αρχιδενδροκόμου-Αρχικηπουρού-Αρχιανθοκόμου: Τα απαιτούμενα δια τους δενδροανθοκηπουρούς δενδροκόμους, κηπουρούς και ανθοκόμους προσόντα και επί πλέον τετραετής άσκησις του αντιστοίχου επαγγέλματος προσηκόντως βεβαιουμένη. ιζ)Δενδροανθοκηπουρού-Δενδροκόμου-ΚηπουρούΑνθοκόμου. Πτυχίον δημοσίου ή ιδιωτικού επαγγελματικού γεωργικού Λυκείου ή επαγγελματικής Σχολής Νόμ.576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως» ή ισοτίμου προς αυτό και εν ελλείψει υποψηφίων με το προσόν τούτο, πτυχίον Μέσης Γεωργικής Σχολής ή κατωτέρας πρακτικής τοιαύτης παλαιού τύπου και εν περιπτώσει μη προσελεύσεως πτυχιούχων επαρκείς γνώσεις φυτικής παραγωγής, προσηκόντως βεβαιούμεναι. ιη)Καθηγητρίας  Κοπτικής-Ραπτικής: Πτυχίον δημοσίας σχολής ανωτέρας ή μέσης τεχνικής και επαγγελματικής εκπαιδεύσεως ή ισοτίμου τοιαύτης. ιθ)Κοπτρίας-Ραπτρίας: Πτυχίον σχολής ή κέντρου μαθητείας ή σχολής ή κέντρου επαγγελματικής καταρτίσεως ενηλίκων του Υπουργείου Εργασίας ή του οργανισμού Απασχολήσεως Εργατικού Δυναμικού (ΟΑΕΔ) και εν ελλείψει πτυχιούχων υποψηφίων, γνώσεις κοπτρίας-ραπτρίας προσηκόντως βεβαιούμεναι. κ)Τεχνίτου: (Υδραυλικού-Ξυλουργού-Κτίστου-ΚονιαστούΕλαιοχρωματιστού-Τεχνίτου αμαξωμάτων αυτοκινήτου-τεχνίτου). Πτυχίον Δημοσίας Σχολής μέσης τεχνικής και επαγγελματικής εκπαιδεύσεως ή ισοτίμου τοιαύτης αντιστοίχου ειδικότητος και εν ελλείψει υποψηφίων με το προσόν τούτο, πτυχίον των καταργηθεισών μέσων ή κατωτέρων τεχνικών και επαγγελματικών σχολών ή ισοτίμου τοιούτου και εν ελλείψει υποψηφίων και με το προσόν τούτο, πτυχίον σχολής ή κέντρου μαθητείας παλαιού τύπου ή σχολής ή κέντρου επαγγελματικής καταρτίσεως ενηλίκων του Υπουργείου Εργασίας ή του ΟΑΕΔ. Εν περιπτώσει μη προσελεύσεως προσώπων εχόντων τα ανωτέρω προσόντα, επαρκείς γνώσεις τεχνίτου, αντιστοίχου ειδικότητος προσηκόντως βεβαιούμεναι: κα)Τεχνικού. Πτυχίον Δημοσίας Ανωτέρας Τεχνικής και Επαγγελματικής Σχολής ή ισοτίμου τοιαύτης. Β΄.Βοηθητικού Προσωπικού. α)Βοηθού μαγείρου: Απολυτήριον δημοτικού σχολείου και βεβαιούμεναι στοιχειώδεις γνώσεις μαγειρικής τέχνης, β)Κλιβανέως-Απολυμαντού-Αποστηρωτού: Απολυτήριον δημοτικού σχολείου και πιστοποιητικόν εκπαιδεύσεως ως κλιβανέως-απολυμαντούαποστειρωτού δημοσίου απολυμαντηρίου ή πιστοποιητικό ευδοκίμου ασκήσεως καθηκόντων κλιβανέως εις το Υγειονομικόν Εργαστήριον ή το Ελληνικόν Ινστιτούτον Παστέρ ή Κτηνιατρικόν Μικροβιολογικόν Εργαστήριον του Υπουργείου Γεωργίας και εν ελλείψει υποψηφίων με τα ανωτέρω προσόντα, επαρκείς γνώσεις αντιστοίχου ειδικότητος προσηκόντως βεβαιούμεναι. γ)Βοηθού Κλιβανέως – Απολυμαντού - Αποστειρωτού: Απολυτήριον δημοτικού σχολείου και στοιχειώδεις γνώσεις Κλιβανέως – Απολυμαντού - Αποστηρωτού προσηκόντως βεβαιούμεναι: δ)Τραπεζοκόμου: Πτυχίον Σχολής επαγγελματικής καταρτίσεως ενηλίκων του Υπουργείου Εργασίας ή του ΟΑΕΔ και εν ελλείψει πτυχιούχων υποψηφίων, βεβαιούμεναι γνώσεις Τραπεζοκόμου. ε)Πλυντρίας - Εργατρίας, Σιδηρωτρίας - Εργατρίας, Τραυματιοφορέως - Εργάτου, Κλητήρος - Εργάτου,Φύλακος-Εργάτου,Αποθηκαρίου-Εργάτου, Μαθητευομένου Εργάτου,Εργάτου. Απολυτήριον δημοτικού σχολείου και εν ελλείψει υποψηφίων με το προσόν τούτο, ανάγνωσις και γραφή. στ)Μαθητού,Τεχνίτου Μαθητού. Πιστοποιητικόν φοιτήσεως εκ των αναφερομένων εις την περίπτ.κ παραγράφου της ΙΑ του παρόντος σχολών. 2.Τα παρά των ιδιωτών ή ιδιωτικών επιχειρήσεων εκδιδόμενα πιστοποιητικά υπηρεσίας, δι’ ων βεβαιούνται αι γνώσεις, δέον να είναι θεωρημένα ως προς την ακρίβειαν του περιεχομένου των παρά των Επιθεωρητών Εργασίας ή ελλείψει τοιούτων παρά των οικείων αστυνομικών αρχών». Το άρθρ.1 αντικαταστάθηκε ως άνω από το Άρθρον 6. Κατάστημα διεξαγωγής επιλογής. Η επιλογή του μεν τεχνικού προσωπικού ενεργείται εις το κατάστημα της οικείας Νομαρχίας, του δε βοηθητικού εις το κατάστημα του οικείου οργανισμού. Κατ’ εξαίρεσιν και εφ’ όσον συντρέχουν ειδικοί λόγοι η επιλογή του τεχνικού προσωπικού δύναται να γίνεται εις το κατάστημα του οικείου οργανισμού. (Αντί για τις σελ.222,15(α)-222,20) Σελ.222,15(β) Τεύχος734-Σελ.85 Προσωπικό Ιδιωτικού Δικαίου 3.Β.ζ.5 άρθρ.1 Π.Δ.476/4-21 Μαΐου 1981 (ΦΕΚ Α΄132). Όριον ηλικίας προσλαμβανομένων Άρθρ.2.-«Δια την πρόσληψιν τεχνικού ή  βοηθητικού προσωπικού επί συμβάσει εργασίας  ιδιωτικού δικαίου αορίστου ή ωρισμένου χρόνου  εις οργανικάς θέσεις των αντιστοίχων ειδικοτήτων  των οργανισμών Τοπικής Αυτοδιοικήσεως των  παρ’ αυτοίς ιδρυμάτων και νομικών προσώπων δημοσίου δικαίου, ως και συνδέσμων αυτών ως ανώτατον όριον ηλικίας ορίζεται το 50όν. Κατώτατον όριον ηλικίας του μαθητού ή τεχνίτου Μαθητού ορίζεται το κατά τας κειμένας διατάξεις εκάστοτε επιτρεπόμενον.  Εν    ελλείψει    υποψηφίων   με   το (Μετά τη σελ.222.12(γ) Σελ.222,121 Τεύχος 756-Σελ.53 Προσωπικό Ιδιωτικού Δικαίου 3.Β.ζ.4 οριζόμενον ως άνω ανώτατον όριον ηλικίας επιτρέπεται η πρόσληψις προσωπικού των ανωτέρω κατηγοριών του μη υπερβάντος το 55ον έτος της ηλικίας δια το τεχνικόν και βοηθητικόν προσωπικόν πλην των εργατών καθαριότητος ων ως ανώτατον όριον ηλικίας ορίζεται το 60όν έτος». Το άρθρ.2 αντικαταστάθηκε ως άνω από το άρθρ.2 Π.Δ.476/4-21 Μαΐου 1981 (ΦΕΚ Α΄132). Σελ.222,122 Τεύχος 756-Σελ.54 3.Β.ζ.4 Προσωπικό Ιδιωτικού Δικαίου 5. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.524 της 6/17 Ιουν.1980 (ΦΕΚ Α΄143) Περί καθορισμού διαδικασίας επιλογής του επί συμβάσει εργασίας ιδιωτικού δικαίου τεχνικού και βοηθητικού προσωπικού των οργανισμών τοπικής αυτοδιοικήσεως (ΟΤΑ). Έχοντες υπ’ όψει: 1.Τας διατάξεις της παρ.2 του άρθρου 12 του Ν.993/1979 «περί του επί συμβάσει εργασίας ιδιωτικού δικαίου προσωπικού του Δημοσίου, των οργανισμών τοπικής αυτοδιοικήσεως και λοιπών νομικών προσώπων δημοσίου δικαίου». 2.Την υπ’ αριθ.440/1980 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως και Εσωτερικών, αποφασίζομεν: Άρθρον 1. Έκδοσις προκηρύξεως-Περιεχόμενον-Περίληψις προκηρύξεως-Δημοσίευσις. 1.Η δι’ επιλογής πρόσληψις τεχνικού και βοηθητικού προσωπικού, δια συμβάσεως εργασίας ιδιωτικού δικαίου, αορίστου ή ωρισμένου χρόνου, υπό των Οργανισμών Τοπικής Αυτοδιοικήσεως (ΟΤΑ), των παρ’ αυτοίς ιδρυμάτων και νομικών προσώπων δημοσίου δικαίου ως και συνδέσμων αυτών, προς πλήρωσιν οργανικών θέσεων, ειδικώς προς τούτο προβλεπομένων υπό των οικείων διατάξεων αυτών, συμφώνως προς το άρθρον 9 του ανωτέρω νόμου 993/1979 ενεργείται κατόπιν προκηρύξεως εκδιδομένης υπό του αρμοδίου δια την πρόσληψιν οργάνου. 2.Δια της προκηρύξεως ορίζονται: α)Αι προς πλήρωσιν οργανικαί θέσεις. β)Τα, δια την κατάληψιν των πληρωθησομένων θέσεων, προβλεπόμενα, υπό των κειμένων διατάξεων, γενικά και ειδικά προσόντα. γ)Το κατάστημα και η ημέρα διενεργείας της επιλογής των υποψηφίων υπό της Επιτροπής. δ)Η αρχή προς ην θα υποβληθούν αι αιτήσεις των υποψηφίων και η προθεσμία υποβολής αυτών. ε)Τα μετά των αιτήσεων κατ’ αρχήν υποβλητέα δικαιολογητικά και  στ)Η υποχρέωσις των υποψηφίων όπως παραστούν ενώπιον της επιτροπής. 3.Η περίληψις της προκηρύξεως εκδιδομένη υπό του αρμοδίου δια την πρόσληψιν οργάνου περιέχει τα εις τας περιπτώσεις α, γ, δ και στ της προηγουμένης παραγράφου στοιχεία, ως και το όριον ηλικίας. 4.α)Αντίγραφον της προκηρύξεως δημοσιεύεται εις το Κατάστημα του οικείου Οργανισμού, συντασσομένου σχετικού αποδεικτικού. β)Η περίληψις της προκηρύξεως δημοσιεύεται δέκα έξι (16) τουλάχιστον ημέρας προ της υπό της προκηρύξεως οριζομένης χρονολογίας συνεδριάσεως της επιτροπής επιλογής ως ακολούθως: αα)Προκειμένου περί οργανισμών εδρευόντων εις την περιφέρειαν της τέως διοικήσεως Πρωτευούσης άπαξ εις μίαν εκ των μάλλον κυκλοφορουσών καθημερινών εφημερίδων της Πόλεως των Αθηνών. ββ)Προκειμένου περί οργανισμών εδρευόντων εις την περιφέρειαν τέως Δήμου Θεσσαλονίκης άπαξ εις μίαν εκ των μάλλον κυκλοφορουσών καθημερινών εφημερίδων της πόλεως Θεσσαλονίκης. γγ)Προκειμένου περί οργανισμών εκτός της τέως διοικήσεως Πρωτευούσης και τέως Δήμου Θεσσαλονίκης η δημοσίευσις των εχόντων πληθυσμόν άνω των πέντε χιλιάδων (5.000) κατοίκων, κατά την τελευταίαν επίσημον απογραφήν του Κράτους, άπαξ εις μίαν καθημερινήν εφημερίδα της πρωτευούσης του Νομού. Εάν εις την Πρωτεύουσαν του Νομού δεν εκδίδεται καθημερινή εφημερίς η δημοσίευσις γίνεται εις το Κατάστημα της Νομαρχίας. Περί της δημοσιεύσεως συντάσσεται σχετικόν αποδεικτικόν. γ)Κατ’ εξαίρεσιν προκειμένου περί της προσλήψεως βοηθητικού προσωπικού αι ανωτέρω προθεσμίαι δημοσιεύσεως περιλήψεως της προκηρύξεως δύναται να συντέμνωνται εις το ήμισυ. Άρθρον 2. Υποχρεώσεις υποψηφίων. 1.Οι επιθυμούντες να καταλάβουν, δι’ επιλογής, οργανικήν θέσιν τεχνικού ή βοηθητικού προσωπικού, περί ου το ανωτέρω άρθρον 1 του παρόντος υποχρεούνται να υποβάλλουν εις την αρμοδίαν δια την πρόσληψιν αρχήν, τα, δια τους μονίμους δημοσίους πολιτικούς διοικητικούς υπαλλήλους, προβλεπόμενα δικαιολογητικά γενικών προσόντων αυτών και τα, υπό των οικείων Προεδρικών Διαταγμάτων, οριζόμενα τοιαύτα των ειδικών προσόντων των. 2.Η αίτησις των υποψηφίων υποβάλλεται εντός της υπό της προκηρύξεως τασσομένης αποκλειστικής προθεσμίας 3.α)Μετά της αιτήσεως συνυποβάλλονται άπαντα τα υπό των κειμένων διατάξεων προβλεπόμενα δικαιολογητικά γενικών και ειδικών τυπικών και ουσιαστικών προσόντων των υποψηφίων πλην αα)Του πιστοποιητικού οικείου δημάρχου ή προέδρου κοινότητος, περί της εν τω μητρώω αρρένων ή προκειμένου περί θηλέων εν τω γενικώ μητρώω των δημοτών εγγραφής του υποψηφίου, εμφαίνοντος και την χρονολογίαν της γεννήσεως και τον τρόπον και χρόνον κτήσεως της Ελληνικής Ιθαγενείας. ββ)Του αντιγράφου φύλλου στρατολογικού μητρώου όταν ο υποψήφιος είναι άρρην. γγ)Του αντιγράφου του δελτίου ποινικού μητρώου. δδ)Του πιστοποιητικού περί της υγείας και αρτιμελείας. β)Επίσης μετά της αιτήσεως υποβάλλεται και υπεύθυνος δήλωσις του υποψηφίου δι’ ης να δηλούται. αα)Το έτος γεννήσεως του υποψηφίου. ββ)Ο Δήμος ή η Κοινότης εις τα μητρώα αρρένων ή το γενικόν μητρώον δημοτών του οποίου ούτος είναι εγγεγραμμένος. γγ)Η εκπλήρωσις των στρατολογικών υποχρεώσεων του ή η νόμιμος από τούτων απαλλαγή και η αιτία της απαλλαγής. δδ)Πάσα πράξις του βίου του, η οποία θα ήσκει επιρροήν επί την κρίσιν της καταλληλότητός του δια την δι’ ην προορίζεται υπηρεσίαν ιδία δε εάν τυχόν έχη καταδικασθή λόγω ποινικού αδικήματος. εε)Αν υπηρετεί ή προϋπηρέτησεν υφ’ οιανδήποτε ειδικότητα εις το Δημόσιον ή Νομικόν Πρόσωπον Δημοσίου Δικαίου ή Οργανισμόν Τοπικής Αυτοδιοικήσεως, εφ’ όσον δε εξήλθεν της υπηρεσίας, δια ποίαν αιτίαν. στστ)Ότι δεν τελεί υπό απαγόρευσιν ή δικαστικήν αντίληψιν και ζζ)Ότι δεν παρεπέμφθη δια τελεσιδίκου Βουλεύματος επί τινι των εν άρθρω 22 του Π.Δ.611/77 εγκλημάτων έστω και αν δεν επηκολούθησε ποινική δίκη λόγω παραγραφής, ως και αν εκκρεμεί εναντίον του κατηγορία επί πλημμελήματι ή κακουργήματι οιωδήποτε. (Αντί για τη σελ.222,13(α) Σελ.222,13(β) Τεύχος 756-Σελ.55 Προσωπικό Ιδιωτικού Δικαίου 3.Β.ζ.5 4.α)Ο Χρόνος υποβολής των δικαιολογητικών ορίζεται ως εξής: Η αίτησις των υποψηφίων μετά των κατ’ αρχήν υποβλητέων δικαιολογητικών υποβάλλεται εντός δέκα (10) ημερών από της επομένης της δημοσιεύσεως της περιλήψεως της προκηρύξεως. β)Τα λοιπά δικαιολογητικά του άρθρου 2 παρ.1 του παρόντος υποβάλλονται εντός δέκα (10) ημερών μετά την, παρά της αρμοδίας προς πρόσληψιν αρχής, πρόσκλησιν των προσληφθησομένων αποστελλομένην αυτοίς επί αποδείξει. γ)Κατ’ εξαίρεσιν προκειμένου περί βοηθητικού προσωπικού αι ανωτέρω προθεσμίαι υποβολής των δικαιολογητικών δύναται να συντέμνωνται εις το ήμισυ δια της προκηρύξεως. Άρθρον 3. Υποχρεώσεις Οργανισμών. 1.Ο οικείος οργανισμός μετ’ έλεγχον της πληρότητος των δικαιολογητικών πρωτοκολλεί την σχετικήν αίτησιν και καταχωρεί αυτήν εις ειδικόν πίνακα εμφαίνοντα τον κατά σειράν αριθμόν πρωτοκόλλου της αιτήσεως και το επώνυμον, όνομα και όνομα πατρός του υποψηφίου. 2.Την επομένην της λήξεως της προθεσμίας υποβολής των δικαιολογητικών παραδίδει τον υπογεγραμμένον υπό του εκπροσωπούντος τον οργανισμόν, εις διπλούν, ανωτέρω πίνακα μετά των σχετικών αιτήσεων και των συνοδευόντων αυτάς δικαιολογητικών εις τον γραμματέα της επιτροπής, όστις επαληθεύει τούτον και το εν αντίτυπον επιστρέφει εις τον συντάξαντα οργανισμόν μετά επισημειωματικής βεβαιώσεως ότι παρελήφθησαν. Σελ.222,14(β) Τεύχος 756-Σελ.56 3.Β.ζ.5 Προσωπικό Ιδιωτικού Δικαίου Άρθρον 4. Έλεγχος προσόντων-Συγκρότησις  Επιτροπής επιλογής. 1.Ο έλεγχος των τυπικών και ουσιαστικών προσόντων των υποψηφίων, η επιλογή των μεταξύ αυτών καταλληλοτέρων και η κατάταξις των επιλεγομένων κατ’ αξιολογικήν σειράν ενεργείται ως ακολούθως: Α΄. Τεχνικόν Προσωπικόν. Υπό τριμελούς επιτροπής αποτελουμένης: α)Εξ ενός ανωτέρου υπαλλήλου της Διευθύνσεως Εσωτερικών της οικείας Νομαρχίας. β)Εξ ενός ανωτέρου δημοσίου υπαλλήλου. γ)Εξ ενός ανωτέρου υπαλλήλου ΟΤΑ. Προκειμένου περί επιλογής καλλιτεχνικού προσωπικού η επιτροπή αποτελείται εκ τριών προσώπων, υπαλλήλων ή μη, διακρινομένων εις την αντίστοιχον καλλιτεχνικήν ειδικότητα. Β΄. Βοηθητικόν Προσωπικόν. Υπό του αρμοδίου δια την πρόσληψιν οργάνου. Γ΄. Προσωπικόν προς κάλυψιν εποχικών, περιοδικών ή προσκαίρων αναγκών. Υπό του αρμοδίου δια την πρόσληψιν οργάνου. 2.Η επιτροπή επιλογής τεχνικού προσωπικού συγκροτείται δι’ αποφάσεως του Νομάρχου. Πρόεδρος της Επιτροπής ορίζεται ο ανώτερος και μεταξύ ομοιοβάθμων ο αρχαιότερος των μετεχόντων ταύτης δημόσιος πολιτικός διοικητικός υπάλληλος. Προκειμένου περί της επιτροπής επιλογής καλλιτεχνικού προσωπικού ο υπό του Νομάρχου οριζόμενος. Καθήκοντα γραμματέως εκτελεί υπάλληλος οριζόμενος υπό του συγκροτούντος την επιτροπήν. 3.Δια της ανωτέρω αποφάσεως ορίζονται αντίστοιχα των τακτικών αναπληρωματικά μέλη. Άρθρον 5. Καθήκοντα Επιτροπής-ισχύς πίνακος-πρόσληψις επιλεγομένων. 1.α)Η επιτροπή προσκλήσει του προέδρου αυτής συνέρχεται υποχρεωτικώς την έκτην (6) εργάσιμον ημέραν από της λήξεως της προθεσμίας υποβολής των αιτήσεων και ελέγχει τα δικαιολογητικά των υποψηφίων και δι’ ητιολογημένης αποφάσεώς της αποκλείει του μη υποβαλλόντας τα απαιτούμενα δικαιολογητικά. β)Ακολούθως μετ’ εκτίμησιν των προσόντων των υποψηφίων και τήρησιν των υπέρ αυτών τυχόν ευεργετικών διατάξεων και δι’ ητιολογημένης αποφάσεώς της καταρτίζει πίνακα κατ’ αξιολογικήν σειράν. γ)Δια την επιλογήν των καταλληλοτέρων εκ των υποψηφίων τεχνικού προσωπικού και εφ’ όσον κριθεί αναγκαίον υπό της επιτροπής ενεργείται πρακτική, κατά τον προσφορώτερον τρόπον, δοκιμασία ενώπιον αυτής ή του υπό ταύτης οριζομένου ειδικού εξεταστού. δ)Ο πίναξ επιλεγομένων συντάσσεται εις διπλούν το βραδύτερον εντός πενθημέρου από της συνεδριάσεως της επιτροπής και το μεν εν αντίτυπον αυτού τοιχοκολλάται αυθημερόν εις το κατάστημα συνεδριάσεως της επιτροπής, συντασσομένου σχετικού αποδεικτικού, το δε έτερον αντίτυπον μετά της αποφάσεως της επιτροπής, του ανωτέρω αποδεικτικού, των αιτήσεων των υποψηφίων και των συνοδευόντων αυτάς δικαιολογητικών ως και τυχόν αποφάσεως και πίνακος αποκλεισθέντων αποστέλλεται επίσης αυθημερόν, εις τον ενδιαφερόμενον οργανισμόν ο οποίος πρωτοκολλεί τους σχετικούς πίνακας των επιλεγομένων και αποκλειομένων. Αντίγραφον του πίνακος επιλεγομένου τεχνικού προσωπικού δημοσιεύεται εις το κατάστημα του οικείου οργανισμού συντασσομένου αποδεικτικού δημοσιεύσεως το οποίον πρωτοκολλάται και φυλάσσεται παρ’ αυτώ. 2.Ο πίναξ επιλεγομένων ισχύει επί εν έτος από της καταρτίσεώς του, η δε πρόσληψις αυτών ενεργείται κατά την σειράν του πίνακος.

[Source: greek_legal_code_raptarchis | Tokens: 18301]